Rettens dom (Femte Afdeling) af 23. oktober 2024 – Neottolemo og Register.com mod Kommissionen (Frihandelszonen Madeira)
(Sagerne T-724/22 og T-725/22) (1)
» Statsstøtte – frihandelszonen Madeira – støtteordning gennemført af Portugal – afgørelse, hvorved det fastslås, at ordningen er uforenelig med afgørelse C(2007) 3037 final og C(2013) 4043 final, hvorved denne ordning erklæres uforenelig med det indre marked, og der pålægges tilbagesøgning af den støtte, der er udbetalt i henhold hertil – annullationssøgsmål – søgsmålskompetence – søgsmålsinteresse – formaliteten – statsstøttebegrebet – medlemsstaternes skattemæssige autonomi – begrebet eksisterende støtte som omhandlet i artikel 1, litra b), nr. ii), i forordning (EU) 2015/1589 – tilbagesøgning – ugrundet berigelse «
1.      Annullationssøgsmål – fysiske eller juridiske personer – retsakter, som berører dem umiddelbart og individuelt – kommissionsafgørelse, tilstillet en medlemsstat, hvorved fastslås en støttes delvise uforenelighed med det indre marked – søgsmål anlagt af en virksomhed, der har modtaget en individuel støtte ydet i henhold til denne ordning, og som skal tilbagesøges – formaliteten
(Art. 263, stk. 4, TEUF)
(jf. præmis 20-24)
2.      Annullationssøgsmål – fysiske eller juridiske personer – søgsmålsinteresse – nødvendigheden af en eksisterende og faktisk interesse – vurdering på tidspunktet for sagens anlæg – søgsmål, der kan tilføre sagsøgeren en fordel – søgsmål anlagt af en virksomhed, der har modtaget en støtte, som Kommissionen har erklæret uforenelig med det indre marked – søgsmål med henblik på at undgå en tilbagebetaling af nævnte støtte – formaliteten
(Art. 263, stk. 4, TEUF)
(jf. præmis 28-30)
3.      Statsstøtte – eksisterende og ny støtte – kvalificering som eksisterende støtte – fortolkning af reglerne for støtteordningen – forhold, der skal tages i betragtning – ordlyden af afgørelsen om tilladelse, indeholdt i den anmeldelse, der blev foretaget af den pågældende medlemsstat, og yderligere oplysninger
[Rådets forordning 2015/1589, art. 1, litra b) og c)]
(jf. præmis 39-46)
4.      Statsstøtte – begreb – statsligt indgreb på områder, der ikke har været genstand for en harmonisering i Den Europæiske Union – direkte beskatning – omfattet – medlemsstaternes kompetence – grænser
(Art. 107, stk. 1, TEUF)
(jf. præmis 59-61)
5.      Statsstøtte – begreb – en stats tildeling af en fordel ved hjælp af statsmidler – skattelettelser fastsat i national lovgivning – omfattet – formål, som staten forfølger – ingen betydning
(Art. 107, stk. 1, TEUF)
(jf. præmis 65-69)
6.      Statsstøtte – Kommissionens undersøgelse – samlet gennemgang af en støtteordning – lovlighed – Kommissionens forpligtelse til at vurdere visse støttemodtageres situation individuelt – foreligger ikke – efterprøvelse, der påhviler de nationale myndigheder ved gennemførelsen af afgørelsen
(Art. 107 TEUF og 108 TEUF)
(jf. præmis 72)
7.      Statsstøtte – tilbagesøgning af en ulovlig støtte – genoprettelse af den oprindelige situation – rækkevidde
(Art. 108 TEUF)
(jf. præmis 85)
Konklusion
1)
Sagerne T-724/22 og T-725/22 forenes med henblik på dommen.
2)
Europa-Kommissionen frifindes.
3)
Neottolemo, Lda (Zona Franca da Madeira) og Register.com LP – Sucursal em Portugal (Zona Franca da Madeira) bærer hver deres egne omkostninger og betaler de af Kommissionen afholdte omkostninger.
4)
Intercement Portugal SA bærer sine egne omkostninger og betaler de af Kommissionen afholdte omkostninger i forbindelse med Intercement Portugal SA’s intervention.
1 EUT C 63 af 20.2.2023.